
Følgende  Undersøgelser  er  nærmest  fremkaldte  for 
at  faa  bragt  det  paa  det  rene.  hvorvidt  den  af  min  Ven 
Prof.  Di*.  L.  Dietricbson  forsøgte  nye  Tolkning  af  den 
bekjendte  Indskrift  i  det  saakaldte  ..Thomas  Angells  Ka- 
pel" i  Tbrondbjems  Domkirke  maatte  bolde  Stik,  en  Tolk- 
ning, der  af  flere  Grunde  var  mig  meget  tiltalende.  1  en 
Marginalnote  til  sit  Foredrag  om  Domkirken  i  Tbrond- 
hjem1  bar  Dietricbson  fremsat  den  Anskuelse,  som  jeg  bar 
hørt  barn  nærmere  udvikle  i  en  Forelæsning  paa  Univer- 
sitetet, at  Indskriften  angiver  den  Dag,  da  Erkebiskop 
Eystein  lagde  Grundvolden  til  Alteret  i  oftere  nævnte 
Kapel,  idet  ban  lod  Helgenrelikvierne  nedlægge  i  Bunden 
af  samme.  Efter  dette  vilde  vi  altsaa  i  samme  Indskrift 
bave  en  Angivelse  af  den  Tid.  da  Opforeisen  af  sondre 
Tværskib  tog  sin  Begyndelse. 

Indskriften  lyder  saaledes: 

Altare  hoc  dedicatum  est  ab  Augustino  arcbiepiscopo 


1  Trykt  i  hans  Skrift:  Fra  Kunstens  Verden,  Pag.  1  fg.,  Noten 
Pag.  G. 


anno  primo  episcopatus  eius  ad  laudem  domini  nostri  Jesu 
Christi  in  honorem  sancti  Johannis  Baptiste  et  sancti 
Yincentii  martyris  et  sancti  Silvestri  anno  ab  incarna- 
tione  domini  millesimo  et  centesimo  LXI  sexto  Kalendas 
Decembrium. 

Ved  Fortolkningen  af  denne  Indskrift  kommer  det 
først  og  fremst  an  paa  at  bestemme  Betydningen  af  dedi- 
care.  Jeg  skal  i  det  følgende  sammenstille,  hvad  jeg  i 
ældre  Kilder  har  kunnet  finde  til  Belysning  af  dette  Ords 
Betydning  i  Middelalderens  Kirkesprog. 

En  gammel  kirkelig  Skribent1  fortolker  dette  Ord 
saaledes:  dedicare  est  locum  Deo  offerre,  benedicere  et 
sanctificare.  Denne  i  sin  Almindelighed  holdte  Forklaring 
giver  os  imidlertid  ingen  Oplysning  om,  hvorvidt  den  Kirke 
eller  det  Alter,  der  reises  paa  et  saadant  Sted,  er  fær- 
digt ved  Dedicationen  eller  netop  begynder  at  opføres. 
Dette  Spørgsmaal  kan  først  afgjøres  ved  en  nærmere  Be- 
tragtning af  de  mange  Steder,  hvor  man  finder  dedicare 
brugt  med  Kirke  eller  Alter  som  Objekt. 

Den  første  Gang,  jeg  har  fundet  dedicare  brugt  i 
et  kristeligt  Skrift,  er  i  Aaret  25  0,  da  det  i  en  Martyr- 
akt fra  dette  Aar  hedder,  at  de  Kristne  efter  2  Marty- 
rers Død  convenerunt  et  dedicaverunt  martyrium  illorum ; 2 
men  enten  dette  Kapel  da  var  færdigt  eller  ikke,  det  kan 
ikke  sees  af  dette  Sted.  I  den  følgende  Tid  derimod 
bruges  Ordet  paa  en  Mængde  Steder  hos  de  kirkelige 
Forfattere  samt  i  Indskrifter,  og  altid  viser  Sammenhængen, 
at  vedkommende  Alter  eller  Kirke  er  færdig,  naar  Dedi- 
cationen foregaar.  Dette  fremgaar  med  absolut  Vished  af 
følgende. 


1  Grillebert,  hos  Du  Cange,  sub  voce  dedicare. 

2  Ruinart,  acta,  Pag.  210. 

Ambrosius  siger  om  en  Kirke,  som  en  kristen 
Enke  har  opført  (paravit):  hodie  declicavimus. 1 

I  en  Spansk  Indskrift  fra  648  hedder  det  om  en 
Kirke,  der  var  bekostet  af  en  navngiven  Mand  og  helliget 
Jomfru  Maria:  dedicavit  hane  ædem  Bacando  episcopus.a 

I  en  Indskrift  paa  en  Altersøile  i  Rom  læser  man : 3 
Hildegardis  fundavit  773, 
Adrianus  dedicavit  777. 

Efter  at  Pave  Gelasius  (492 — 96)  havde  talt  om  at 
dedicare  basilicas  noviter  instructas,4  siger  Va  laf  rid 
Strabo,  at  den  hellige  Columban  besprængte  en  Kirke- 
bygning med  Vievand,  og  medens  Presterne  gik  rundt 
samme  og  sang  Psalmer,  saa  dedicavit  ecclesiam.5 

I  en  Indskrift  fra  Ravenna,  tilhørende  det  10de 
Aarhundrede,  læser  man:  e  fundamentis  fecerunt  et 
cledicaverunt. G 

Om  St.  Michaels  Klosterkirke  hedder  det  i  1028: 
dedicatur,  cum  absolutum  esset. 7 

I  en  Krønike  fra  Angers  fortælles  der  i  10  6  2  om 
en  Dedicatio  i  Forbindelse  med  den  rituelle  Oplysning, 
at  naar  flere  Bisper  var  tilstede  ved  en  saadan  Anledning, 
saa  skulde  hver  Biskop  vie  sit  Alter,  men  Erkebiskopen 
Hovedalteret. 8 

Det  viser  sig  af  alle  disse  Citater,  at  vedkommende 
Alter  eller  Kirke  altid  er  færdig,   naar  Dedicationen 


1  Ruinart,  Pag.  494. 

2  A.  Mai,  Scriptorum  veterum  nova  collectio,  V,  I2n 

3  Ibid.  Pag.  193. 

4  Epistola  9. 

5  Yita  Scti  Gralli,  c.  6. 

6  A.  Mai,  V,  99. 

7  Mårtene,  De  ritibus  antiqvis,  II,  241 

8  Ibid.  1.  c. 

foregaar.  Dette  bliver  til  Overflod  endnu  mere  sikkert, 
naar  vi  lægge  Mærke  til  følgende  Kjendsgjerning. 

Spørger  man  nemlig,  hvorvidt  der  haves  nogen  Efter- 
retning fra  Middelalderen  om,  hvorledes  clet  gik  til  ved  en 
dedicatio  altaris  i  hin  Tid,  da  maa  der  svares  be- 
kræftende. Den  bekjendte  franske  Prælat  Abbed  Suger 
(-j-  1151)  har  i  sit  Skrift:  „De  consecratione  ecclesiæ" 
givet  os  god  Besked  herom.  Og  der  er  baade  fra  Eng- 
land og  andre  Lande  bevaret  flere  Liturgier,  der  er 
ældre  end  1 161,  og  som  indeholder  detaillerede  Forskrifter 
om  Fremgangsmaaden  med  Hensyn  til  Dedicationer  af 
Altere. 1  I  denne  Henseende  bør  oplyses,  at  den  gamle 
Skik  at  lægge  Helgenrelikvierne  i  Bunden  af  Alteret, 
blev  afskaffet  i  10de  Aarhundrede.  De  gamle  Liturgier 
foreskriver  derfor  en  Fremgå ngsmaade  ved  Altervielse,  der 
i  alt  Væsentligt  er  den  samme  som  Katholikerne  bruge 
den  Dag  idag.  Relikvierne  nedlægges  under  for- 
skjellige  Ceremonier  i  Sepulerum  oppe  i  Alterets 
øverste  Kant,  enten  foran  eller  bag  eller  oppe 
paa  selve  Alterfladen,  og  samtidig  gives  Alteret 
Navn  efter  en  eller  flere  Helgener. 2  Denne  Frem- 
ga ngsmaade,  fælles  for  hele  Datidens  Kristenhed,  har  da 
ogsaa  Erkebiskop  Eystein  fulgt,  da  han  den  26de  Nov. 
1161  indviede  Alteret  i  Kapellets  søndre  Tværskib  i  Dom- 
kirken. Alteret  var  da  altsaa  fuldt  færdigt  til  at  bruges 
fra  Indvielsesdagen  af.  Det  lille  Kapel,  hvori  Alteret 
stod,  maatte  cla  ogsaa  være  færdigt,  hvad  den  ne- 
derste Etage  angaar.  Thi  medens  Kapellet  endnu  var 
under  Bygning,  var  der  selvfølgelig  ikke  Rum  til  Afhol- 
holdelse  af  Messe  deri. 

1  Rigt  Uddrag  af  disse  Liturgier  tindes  i  'idet  Bind  af  Martene, 
De  ritibus  antiqvis. 

2  Martene,  De  ritibus  antiqvis,  II,  244  fg. 

I  Forbindelse  hermed  reiser  der  sig  et  andet 
Spørgsmaal. 

Alle  baade  ældre  og  nyere  katholske  Liturgier 
kj ender  kun  to  Tilfælde,  da  et  Alter  i  en  Kirke  indvies. 
Det  ene  Tilfælde  er,  at  Alterets  Indvielse  foregaar  sam- 
tidig med  selve  Kirkens;  det  andet  er,  at  et  nyt  Alter 
vies  i  en  før  indviet  Kirke.  Andre  Tilfælde  omtales  ikke 
i  nogen  af  alle  de  mange  Liturgier,  der  er  levnet  os  fra 
Middelalderen.  Efter  dette  skulde  altsaa  hele  det  søndre 
Tverskib  staa  der  fuldt  færdig  til  gudstjenstlig  Brug  alle- 
rede i  1161.  Men  dette  Resultat  bliver  øieblikkelig  rok- 
ket ved  den  historiske  Kjendsgjerning,  at  man  oftere  i 
Middelalderen  saavel  under  en  Kirkes  Opførelse  som  Ud- 
videlse efterhaanden  indviede  Alter e,  førend  endnu 
hele  Bygningen  var  færdig.  Jeg  har  i  denne  Hen- 
seende anstillet  nærmere  Undersøgelser  angaaende  to  saa- 
clanne  karakteristiske  Tilfælde  i  England.  Det  ene  er  det 
i  Wilkins,  Concilia  Magnæ  Brittaniæ  omtalte,  da 
man  i  Aaret  1225  efter  at  have  bygget  i  5  Aar  paa 
Domkirken  i  Salisbury,  indviede  de  da  færdige 
Partier  af  Koret  i  Forbindelse  med  3  Altere. 1  Det 
andet  Tilfælde  er  den  af  Gervasius2  omtalte  Indvielse 
af  de  færdige  Dele  af  Koret  i  Domkirken  i  Canter- 
bury, efter  at  man  ligeledes  havde  bygget  paa  samme  i 
5  Aar.  Hvad  man  den  Gang  indviede  af  Koret,  det  var 
efter  Gervasius's  detaillerede  Beskrivelse  fuldt  færdigt  til 
og  med  Hvælvet ;  kun  var  Bagsiden  (Østsiden)  endnu  ufuld- 
ført, midlertidig  dækket  ved  en  Bordvæg. 

Men  nu  opstaar  Spørgsmaalet :  naar  nu  engang  en 
Kirke  var  indviet,  idet  Høialteret  havde  faaet  sin  Indvielse, 


1  Concilia  Magnæ  Britt.,  I,  Pag.  556. 

2  Opera.  ed.  Stubbs,  London  1871,  Bd.  I,  Pag.  22  fg. 

hvorledes  gik  man  da  frem  med  Hensyn  til  Vielsen  af 
de  øvrige  Partier  af  Kirken  og  af  de  øvrige  Altere? 
Skulde  disse  nye  Dele  af  Kirken  først  indvies  med  alle 
Høitideligheder,  før  et  Alter  kunde  vies  deri?  Dette 
Spørgsmaal  er  af  stor  Vigtighed  for  Undersøgelsen  af 
Throndhjems  Domkirkes  Bygningshistorie ,  specielt  for 
Tværskibenes  Vedkommende.  Gaar  man  nemlig  ud  fra. 
at  disse  er  senere  Tilbygninger,  og  ikke  Levninger  af 
Olaf  Kyrres  Kristkirke,  saa  maa  man  strax  spørge,  om 
disse  nye  Tilbygninger  skulde  indvies  med  alle  brugelige 
Ceremonier,  før  Altere  kunde  vies  i  disse.  Hvis  dette 
var  Tilfældet,  maatte  Tværskibene  ialfald  i  det  væsentlige, 
for  den  største  Del,  være  færdigbyggede.  Paa  dette 
Spørgsmaal,  som  jeg  længe  forgjæves  søgte  at  finde  op- 
klaret i  kirkelige  Kilder,  fandt  jeg  endelig  et  Svar  og  det 
af  ingen  ringere  Mand  end  Anselm  af  Canterbury, 
der  atter  refererer  den  Besked,  han  med  Hensyn  til  dette 
Spørgsmaal  havde  faaet  under  sit  Ophold  i  Rom  af  Paven 
og  Kardinalerne.  Han  siger  nemlig, 1  at  naar  en  ny  Del 
tilbygges  en  allerede  viet  Kirke,  da  skal  denne  nye  Del 
ikke  indvies,  men  kun  besprænges  med  Vi  e-Vand, 
saafremt  Ho  vedalteret  staar  uskadt  paa  sin  Plads 
(Item  si  aliqva  pars  ecclesiæ  .  .  .  nova  fit,  altari  immoto, 
aqvam  tantum  ab  episcopo  adspergendam  dicunt).  Denne 
Regel  staar  da  i  fuld  Harmoni  med  Bestemmelserne  baade 
i  Norges  gamle  Love2  og  paa  andre  Steder  om,  at  en 
Kirke  skal  selv  efter  en  betydelig  Restauration  ikke  paa- 
nyt  indvies,  men  kun  besprænges  med  Vie-Vand,  saa- 
fremt Hovedalteret  er  uskadt.  Det  er  den  organiske 
Forbindelse  med  Hovedalteret,  hvorpaa  alt  kommer  an. 

1  Martene,  De  ritibus  aritiqvis,  II,  294.    Ofr.  ogsaa  Oorpus  juris 
canoniei,  ed.  Boehmer,  I,  238  og  II,  595. 

2  I,  133. 

Disse  kirkelige  Bestemmelser  er,  som  det  synes  mig, 
af  ikke  ringe  Vigtighed  for  det  Spørgsmaal,  hvormed  vi 
her  beskjæftige  os. 

For  det  første  kan  vi  slaa  fast,  at  Kapellet  i  det 
søndre  Tværskib  ikke  har  faaet  sit  Alter  indviet  under 
den  Situation,  at  det  skulde  have  staaet  der  for  sig  selv, 
opført,  førend  endnu  selve  Tværskibets  Østmur  var  paa- 
begyndt. Thi  i  dette  Tilfælde  var  det  jo  ogsaa  uden  For- 
bindelse med  Koret,  altsaa  ogsaa  uden  Forbindelse  med 
Hovedalteret.  Et  Alter  i  Kapellet  kunde  under  en  saa- 
dan  Omstændighed  først  da  indvies,  naar  der  var  fore- 
tagen en  egen  Dedikation  af  Kapellet  selv,  der  i  dette  Til- 
fælde jo  vilde  være  en  egen,  selvstændig  Bygning.  Men  det 
er  umuligt  at  antage,  at  man  skulde  have  villet  foretage 
de  mange  til  en  Kirkeindvielse  hørende  vidløftige  Cere- 
monier blot  for  at  faa  Alteret  der  i  viet  Stand. 

For  det  andet  kan  vi  altsaa  gaa  ucl  fra,  at  søndre 
Tværskib  var  i  Murforband,  i  organisk  Forbindelse  med 
Koret,  paa  den  Tid,  da  vort  Alter  blev  indviet  af  Eystein, 
eftersom  jo  Kapellet  ikke  er  andet  end  en  Udbygning  paa 
dette  Tværskibs  østre  Væg.  Men,  om  Tværskibets  Vægge 
da  var  færdige  i  hele  sin  Høide  eller  ikke,  eller  om  maaske 
endnu  nogle  Vægge  manglede,  derom  kan  intet  sluttes  af 
vor  Indskrift. 

Men  for  det  tredie  kommer  nu  hertil  en  Kjends- 
gjerning,  der  kaster  et  temmelig  klart  Lys  over  dette  sidste 
Spørgsmaal.  Der  haves  nemlig  et  Par  andre  Indskrifter, 
der  befinde  sig  i  Tværskibskapellernes  øverste  Etager; 
af  disse  beretter  den  ene,  at  et  Alter  er  viet  den  2  7de 
Juli,  og  den  anden,  at  et  Alter  er  viet  den  5te  Januar. 
Enten  man  nu  antager,  at  Kapellernes  anden  Etage  er 
senere  Tilbygninger,  eller  at  de  er  opførte  umiddelbart 
efter  første,  saa  staar  man  i  ethvert  Tilfælde  foran  den 

sikkre  historiske  Kjendsgjerning,  at  man  under  Opfø- 
relsen af  Tværskibene  i  Domkirken  indviede 
Altere,  ef terhaanden  som  Pladsen  for  dem  blev 
færdig.  Dette  var  selvfølgelig  begrundet  i  den  Om- 
stændighed, at  ethvert  nyt  Alter  var  saa  at  sige  en  ny 
Driftskapital,  en  ny  Indtægtskilde,  der  bidrog  til  at  mulig- 
gjøre  Fortsættelsen  af  Byggeforetagendet.  Jo  flere  Altere, 
desto  mere  Offer.  Og  da  der  jo  stadig  var  en  stor  Til- 
strømning af  Pilegrime  til  Helligdommen  i  N idaros.  var 
det  en  paatrængende  Nødvendighed  at  skaffe  tilveie  saa- 
mange  Altere  som  muligt  og  saa  hurtigt  som  muligt.  Men 
heraf  følger  nu  atter,  at  man  ogsaa  i  den  nederste  Etage 
af  Kapellet  i  søndre  Tværskib  maatte  indvie  Alteret  der 
saa  snart,  som  det  overhoved  lod  sig  gjøre,  eller  med  andre 
Ord,  efterat  man  havde  faaet  Tværskibets  østre 
Mur  ført  op  over  K  apelin'dgangens  Høide.  At 
man  ved  Udgangen  af  November  1.161  var  kom- 
men saa  langt  og  neppe  længere  med  Opførelsen 
af  søndre  T  v  e r  s k i  b.  det  er  altsaa  Resultaterne  af  denne 
Undersøgelse. 


Efter  at  ovenstaaende  var  nedskrevet,  har  jeg  gjen- 
neni  Hr.  Dr.  Undset  faaet  den  Oplysning  fra  Architekt 
Christie,  at.  som  man  i  Tværskibet  stadig  kan  iagttage, 
„hvorledes  Formerne  og  Detaljerne  viser  senere  Stilkarak- 
ter, jo  høiere  man  kommer  i  Veiret",  saa  kan  man  ogsaa 
„bestemt  se.  at  Østvæggen  er  opført  før  den 
vestre".  Ved  denne  Oplysning  er  da  det  Resultat,  hvor- 
til jeg  er  kommen  ad  ren  liturgisk  Vei,  bleven  støttet  i 
den  Grad,  at  jeg  tror.  man  kan  betragte  samme  som  en 
fastslaaet  historisk  Kjendsgjerning. 


